Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 669

2. és a 3. számú melléklet tartalmazza. 2.3. A főiskolai szintű végzettségűek kiegészítő alapképzés keretében ugyanazon elnevezésű szakon egyetemi szintű végzettséget is szerezhetnek. A kiegészítő alapképzésre való felvétel feltételeit, illetve a főiskolai szintű tanulmányok alapján elismert krediteket — e rendelet keretei között — a felsőoktatási intézmény saját hatáskörében állapítja meg. 2.4. Az egyetemi szintű tanulmányaikat folytatni nem tudó hallgatók számára — amennyiben az adott szaknak van főiskolai szintű megfelelője, továbbá ha a hallgató egy másik szakon is teljesíti a főiskolai szintű képzés követelményeit — az erre jogosult intézményben kiadható főiskolai szintű végzettséget tanúsító oklevél.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes